Badia

Badia (todësch: Abtei, talian: Badia) é en comun de  abitanc dla Provinzia Autonoma de Balsan. Al tol so inom dal paisc de Badia cun sües fraziuns de Pedraces y San Linêrt y al é senté ite amesa la Val Badia.

 Storia 
Chësc toponim é da ciafé le pröm iade dl 1325 sciöche Aptei, spo por talian sciöch Abbazzia dl 1379 y Abbadia (1411) y dl 1831 sciöche Badia.AA.VV., Nomi d'Italia. Novara, Istituto Geografico De Agostini, 2004

La popolaziun se á detlaré dala cumpëda dl 2001 por la maiú pêrt sciöche ladina:
Lingaz de apartenënza

ladin = 93,43

talian = 3,88

todësch = 2,69

Le comun de Badia, sciöche döta la valada, fej pert dla comunité comprensoriala dla Val de Puster.

 EconomiaDac dl 2006
Dai agn '60 inca á le turism determiné le tru dl'economia te na manira dezisiva. Porchël é incö l'economia dl Comun de Badia dominada de gran lungia dal setur di sorvisc. Por rajun dl florí economich á oramai 2/3 dla popolaziun ciafè laur te chësc ciamp.
Le setur dl'industria, che é dandadüt rapresentè dal ciamp dl frabriché y dal artejanat, é dassënn lié al turism y é te na posiziun de gran dependënza da chësc. Ca.le 21% dla popolaziun ativa laora te chësc setur, ca. mec de chisc tl ciamp dl frabiché.
Ma plü ca. le 10% dla popolaziun laora tl setur dl'agricoltöra, che ê naota le ciamp de laur tradizional tla Val Badia.
Tl setur di sorvisc él 508 unitês de laur. Le 68,7% dla popolaziun laora te chësc ciamp y plö avisa le 38% tla hoteleria y le 18% tl comerz. Al esist indöt 68 unitês de laur tl comerz y 346 tla hoteleria, de chëstes é 138 strutöres alberghieres. Te döt le Comun ciafun na capazité de prësc 8.000 lec pur foresti, chël uress dì che sön vigni abitant tomel 2,6 lec. Tl ann 2001 él gnü registré daimpró da 127.000 presënzes de turisc y na totalité de 812.000 pernotamënc. La maiù pêrt di turisc vëgn d'invêr (60%) y ca. 1/3 vëgn da fora dla Talia. Tl Comun él 22 furnadoies, che á na capazité de trasport (=portada oraria pur deslivel) de prësc 5,7 miliuns de unités.
Tla agricoltöra él 300 eserzizi che laora n areal de 7456 ha. Por 2/3 di paurz é chësc laur na entrada secundara, deache tröc d' ai á n ater laur, d'inver dantadöt prò i lifc y d'isté pro le frabiché. Les arees vëgn sfrütades de dorada sciöche pre.
Le 17,8% dla popolaziun ativa é pendolars, chël ó dì che chîsc mëss jì vigni de a lauré fora de so Comun, deperpo che le 12,4% de chi che laora tl Comun de Badia é pendolars da foradecá, chël ó dí che ai n'á nia süa residënza tl Comun de Badia, olache ai laora.Comun de Badia, 2006

 Fraziuns 
 Badia 

 La Ila 

 San Ciascian 

 Fontanes 

 Plates colegades 
Val Badia
Vocabolar dl ladin leterar
page=101|left|100px

Badia 6 1852 Badia (PescostaC, SonëtCoratBadia1852:1)
gad. Badia mar. Badia Badia Badia grd. Badia fas. Badia amp. 
Badia
topon.
1 (gad. DLS 2002) a) Y spo a Pedraces, imper a Badia, / zënza  bëre  ega  degun  passa  ia Y spo a Pedraces, impêr a Badîa, / zënza bëir’ ega degun passa ía PescostaC, BonesEghes1858-1994:229 (Badia)
2 (gad. DLS  2002, grd. F  2002; DLS  2002, amp. DLS  2002) b) Un 
incö nosc Siur Curat / Che na te ligrëza nes á fat, / Ch’á fat döt chël ch’un orü, / Chël che Badia n’á mai odü. Ung incö nos Sior Corat / Che na të ligrazza n’ës ha fat, / Ch’fat důt cal ch’ung orü, / Cal chë Badia n’ha mai odü. PescostaC, SonëtCoratBadia1852:1 (Badia) 
3  (gad., fas. R 1914/99) a) Chësc liber é por düc i ladins,  
cuindi  oressi  tigní  poscibilmënter  la  mesaria,  tra  la pronunzia  en  Badia  y  Marou  Chesc’ liber e pur duttg’ i  Ladings,  quindi  oressi  tignì  possibilment’r  la  me-seria,  tra  la  pronunzia  in  Badia  e  Marêo DeclaraJM, 
SantaGenofefa1878:IV (Badia).

 Galaria dales fotografies 

 Personalités dl Comun 
 Micurà de Rü (1789–1847), nasciü a Rü, San Ciascian, linguist ladin.
 Ujöp Freinademetz (1852–1908) nasciü a Oies, sant catolich, miscionar tla Cina.

Categoria:Comuns dla provinzia de Bulsan
Categoria:Ladinia
Categoria:Val Badia
Categoria:Comuns dl Trentin-Südtirol